《谢会稽守翟内相临学行乡饮酒之礼》
宋代·刘一止

清晓传呼振戟衣，泮林云日炫旌旗。风尘贴妥投戈后，色笑雍容劝学时。

先世流芳今有继，圣衷图旧正畴咨。王褒愿草得贤颂，可但中和宣布诗。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。